અમદાવાદ: શહેરના બોડકદેવ વિસ્તારમાં રહેતા સમભાવ મીડિયા લિમિટેડના સીએમડી અને તેમના પરિવારને જાનથી મારી નાખવા અંગેની ધમકી આપી તેમના બંગલામાં ઝેરી સાપ છોડી દેવામાં આવ્યો હતો. સમભાવ ગ્રૂપની વી ટીવી ન્યૂઝ ચેનલ દ્વારા નવરંગપુરા વિસ્તારમાં આવેલી કુશલ ટ્રેડલિંક લિમિટેડ નામની શેરબજારમાં લિસ્ટેડ કંપની દ્વારા શેરના ભાવમાં ખોટી રીતે ઉતાર-ચઢાવ કરી નિર્દોષ રોકાણકારોને ગેરમાર્ગે દોરતા હોવાના કૌભાંડના પર્દાફાશ કર્યો હતો જેના પગલે વી ટીવી ન્યૂઝ ચેનલને ધમકીભર્યા ફોન આવવાના શરૂ થઇ ગયા હતા. વી ટીવી ન્યૂઝ ચેનલના સીઓઓ નીરજ અ‌િત્ર દ્વારા ક્રાઇમ બ્રાંચમાં ફ‌િરયાદ નોંધાવાતાં પોલીસે ગુનો નોંધી તપાસ શરૂ કરી છે.